cyanic-selkie/wikianc huggingface dataset:
Antieke filosofie
Die Sokratiese skole
Die sogenaamde Sokratiese skole (Megarisi, Sinisi, Cyrenaeisi) is van minder belang. Kenmerkend vir hulle is die ontkenning van alle verhewe filosofiese (metafisiese, wetenskaplike, etiese) voorstellings. Die sinikus Diogenes (404 - 323 vC) is die bekendste van almal, maar hy is veral skuldig aan die anekdotes oor sy gedrag (insluitend sy lewe in 'n vat). Die naam van die megariaan Diodoros is gekoppel aan die sogenaamde hoofargument, aangaande die konsep moontlik ten opsigte van verlede en toekomstige gebeure.
Myxilla dendyi
Die spons behoort tot die genus Myxilla en tot die familie Myxillidae. Die wetenskaplike naam van die spesie is die eerste keer geldig gepubliseer in 1959 deur Burton.
Gereformeerde kerk Silverton
Die Gereformeerde kerk Silverton is die vierde oudste gemeente in die Gereformeerde Kerk se Klassis Oostelike Pretoria. Met 153 belydende en 40 dooplidmate was dit einde 2014 ook die kleinste van die oorwegend wit gemeentes in dié klassis wat uit 11 gemeentes bestaan.
Antieke filosofie
Die Neo-platonisme
Proclus (± 410 - 485 nC) is die sistematikus binne die neo-platonisme. Sy werk is dus baie “droër” as dié van Plotinus, maar die studie van sy Elemente van Teologie het 'n waarde vir die kennis van lewende neo-platonisme wat vergelykbaar is met dié van die studie van anatomie vir die kennis van die lewende liggaam. Sy manier van filosofie deur middel van stellings en hul bewyse sal in die Middeleeue gevolg word en kan nog by Baruch Spinoza gevind word.
Gereformeerde kerk Silverton
Stigting
Silverton het op 13 Augustus 1958 ontstaan uit die afstigting van die noordoostelike wyke van die Gereformeerde kerk Pretoria-Brooklyn. Ook van Brooklyn het die Gereformeerde kerk Waterkloofrand op 16 Junie 1963 afgestig en eindelik ook die Gereformeerde kerk Pretoria-Alkantrant op 3 November 1974, terwyl twee gemeentes wat aan die westekant van Pretoria-Brooklyn ontbind het weens die wegtrek van lidmate, Pretoria-Oos en -Sunnyside, in 2003 by Pretoria-Brooklyn ingeskakel het. Op 1 Augustus 1971 het Silverton haar eerste en enigste dogtergemeente afgestaan met die afstigting van Meyerspark.
Antieke filosofie
Oorgang na die Middeleeue
Boethius is 'n baie merkwaardige figuur, want met sy Consolatio Philosophiae (Vertroosting van Filosofie) het hy 'n suiwer klassieke filosofiese werk geskryf, met sy Latynse vertalings van Griekse filosofiese werke wat sy tyd nodig het, maar terselfdertyd het hy Christelike teologiese werke geproduseer, byvoorbeeld De Trinitate (Oor die Drie-eenheid). Sy werk is wyd gelees in die Middeleeue. Vandag word sy Consolatio nog gelees en vertaal. Hierdie skryfwerk het ontstaan gedurende die tydperk waarin hy gevange geneem is, en is geskryf om homself te troos vir sy hartseer lot. Daartoe voer Lady Philosophia 'n gesprek met hom, wat beskou kan word as die finale dromslag van die antieke filosofie.
Gereformeerde kerk Silverton
Kerkbou
Aan die begin het Silverton se lidmate in Silverton se stadsaal eredienste gehou. ’n Boukommissie is kort ná afstigting aangewys met die oog op die oprigting van ’n pastorie en kerk. Sommige lidmate het beswaar gemaak teen die erf wat die boukommissie bekom het, omdat dit volgens hulle te na aan die plaaslike Rooms-Katolieke kerkgebou geleë was. Eers nadat hul besware uit die weg geruim is, kon die kerkraad oorgaan tot die bouery. Die gebou het die tipiese A-raam van die Afrikaanse kerke van destyds met staalbalke wat van die grond af opwaarts loop en waarop die dak rus. Die kerk is op 25 Augustus 1962 in gebruik geneem.
Antieke filosofie
Literatuur
Klaus Held: Trefpunt Plato (Nederlandse vertaling deur Tineke Davids). Hierdie boek bied 'n duidelike oorsig van die klassieke filosofie.
Dotona
Dotona is 'n genus van sponsdiere uit die klas van die Demospongiae (gewone sponse).
Ozoroa bredoi
Ozoroa bredoi is 'n klein struik wat aan die familie van mango-agtiges (Anacardiaceae) behoort. Die boom is endemies aan Zambië.
Gladiolus oligophlebius
Gladiolus oligophlebius is 'n meerjarige plant wat tot die genus Gladiolus behoort. Die plant is inheems aan die Demokratiese Republiek die Kongo, Malawi, Tanzanië en Zambië.
Thomas Middleditch
Thomas Middleditch (gebore 10 Maart 1982) is 'n Kanadese akteur en skrywer. Hy is bekend vir sy rolle in die rolprente The Wolf of Wall Street (2013), The Kings of Summer (2013), en The Final Girls (2015), en in die televisiereeks Silicon Valley (2014).
Myxilla distorta
Myxilla distorta is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Myxilla en tot die familie Myxillidae. Die wetenskaplike naam van die spesie is die eerste keer geldig gepubliseer in 1954 deur Burton.
Ari Millen
Ari Millen (gebore 19 Januarie 1982) is 'n Kanadese akteur. Hy is bekend vir sy rolle in die rolprente Rupture (2016) en The Death and Life of John F. Donovan (2018), en in die televisiereeks Orphan Black (2013).
Gereformeerde kerk Pretoria-Wes
duimnael|links|160px|Ds. P.W. Bingle, leraar van 1968 tot 1973, toe hy in 1961 'n student aan die [[PU vir CHO was.]]
duimnael|regs|160px|Ds. J.J.S. Venter, leraar van 1953 tot 1963.
duimnael|regs|160px|Ds. P.J.J. van der Walt, leraar van 1973 tot 1984.
duimnael|regs|160px|Ds. H.W. Schutte, leraar van 2001 tot 2007.
Die Gereformeerde kerk Pretoria-Wes is die oudste gemeente in die Gereformeerde Kerk se Klassis Pretoria-Suidwes en die sewende wat in Pretoria gestig is. Vandat Pretoria-Oos, die tweede oudste gemeente, ontbind het, is Pretoria-Wes die sesde oudste bestaande gemeente.
Noordwes van die middestad is die Gereformeerde kerk Daspoort reeds in 1940 gestig, maar Pretoria-Wes het op 13 Mei 1945 die eerste gemeente in die weste van die stad geword toe dit van die Paul Kruger-kerk afstig. Ná nog afstigtings omsluit Pretoria-Wes nou (2015) die buurte of voorstede Erasmia, Danville, Florapark, Gerhardsville, Kwaggasrand, Pretoria-Wes, Proklamasieheuwel en Wespark. Al kom dié gebied groot voor, was die gemeente se sieletal einde 2014 net 179, vergeleke met 304 einde 2001.
Nog voor afstigting is gekyk na erwe in Erasmia, Danville en Wespark. Eindelik is twee erwe aangekoop teen die heuwel wat bekendstaan as Proklamasieheuwel omdat dit naby hier was dat die kamp van genl. lord Roberts tydens die Tweede Anglo-Boereoorlog gestaan het en op die heuwel die proklamasie van die Engelse besetting van Pretoria uitgevaardig is.
Eers is eredienste in die Burgerright-skoolsaal met sy krakende houtvloer gehou. Op 23 November 1945 het die ses maande oue gemeente besluit om ’n kerk op te rig. ’n Lidmaat, M. van Essen, het die plan geteken. Geld was min in die naoorlogse tyd en eers in Mei 1947 is die besluit finaal geneem om te begin bou aan die kerk met sitplek vir 450 mense. Agttien maande later het lidmate kans gekry om te stem oor kerkbou: 85 was ten gunste, 103 daarteen; 107 het gesê wag met die bouery en 45 het gesê begin dadelik bou.
Ten spyte van dié uitslag het die kerkraad besluit om op 2 Januarie 1950 te begin bou. Spesiale kollektante is aangewys, maar van die geldinsameling het niks tereggekom nie. In Mei 1950 het die kerkraad toe besluit om ’n saal pleks van ’n kerk te bou. Bosman en Neethling het die plan geteken en die firma Truter se tender van £6 288 vir die bouwerk is aanvaar. Die toring sou £22 ekstra kos.
Ds. P.C. Rule en die gesin Hornsveld het die klok geskenk en J.H. van Tonder die hoeksteen, wat ds. Rule op 27 Januarie 1951 gelê het. Ses maande later is die kerksaal amptelik ingewy. Tien jaar later het die kerkraad besluit om dié saal te vergroot, ’n projek waarmee daar in 1966 begin is. Die argitek vir die verandering aan die saal was Otto Verhoef en die bouaannemer Jan Sigle. J.H. van Tonder, wat destyds die hoeksteen geskenk het, het die nuwe fasade van rivierklip onderneem. Die gemeente het die ou kansel en kerkklok aan die sendinggemeente De Hoop geskenk. ’n Klokkespel is vervolgens aangekoop en op 12 November 1966 kon die gemeente sy nuwe kerk in gebruik neem.
Artūras Barysas
Artūras Barysas „Baras“ (* 10 Mei 1954; † 28 Januarie 2005) was 'n Litause kunstenaar. Barysas - 'n verteenwoordiger van die Avantgarde-beweging - was as akteur, regisseur en musikus werksaam.
Hy was onder meer die sanger van Ir Visa Tai Kas Yra Gražu Yra Gražu (meestal afgekort as I.V.T.K.Y.G.Y.G., letterlik: "Alles wat mooi is, is mooi"), 'n musiekgroep wat in 1988 gestig is. Vanaf die 1970's het Barysas ook kort rolprente gedraai. Hy het die regie van altesaam meer as tien rolprente behartig.
Barysas het die skrywers Robertas Kundrotas en Algimantas Lyva tot die hoofkarakter Magas in hul roman Pasviręs pasaulis geïnspireer wat in 1995 verskyn het.
Produktiwiteit (taalkunde)
'n Woordvormingsprosedure is produktief wanneer 'n reël spontaan deur die taalgebruikers toegepas kan word om woorde te vorm wat hulle nog nooit voorheen gehoor, gesien of gebruik het nie, maar waarvan nietemin die betekenis volkome voordiehandliggend is, en hulle dus as gewone woorde begryp word.
Taalgebruikers het ’n verskeidenheid moontlikhede om nuwe woorde te skep om só die woordeskat uit te brei volgens ’n vorm-betekenissistematiek. Voorbeelde is: Daar is ander maniere om nuwe woorde te skep, soos die kombinering van twee of meer woorde (of morfeme) om ’n nuwe een te skep. Dit val nie onder vorm-betekenissistematiek nie omdat dit bewustelik saamgevoeg word. Nuwe woorde wat volgens die vorm-betekenissistematiek gevorm word, word sonder opset gevorm volgens vaste reëls, soos die meervoudsvorming met ’n -e of -s. Maar daar is geen reëls vir watter woorde saamgevoeg kan word tot ’n betekenisvolle nuwe woord nie. Nie al die prosesse, om nuwe woorde volgens ŉ vorm-betekenissistematiek te skep, word meer gebruik nie. As dit gaan om ’n proses wat nog gebruik word, praat ons van produktiwiteit. In die geval waar ’n proses nie meer gebruik word nie praat ons van onproduktiwiteit. Die bogenoemde voorbeeld van die -in agtervoeging om ’n vroulike vorm aan te dui is onproduktief; al die woorde met -in aan die einde is nou versteende woorde. Nuwe vorme van vroulike woorde word nie meer so gevorm nie.
Produktiwiteit is dus die moontlikheid om sonder opset nuwe komplekse woorde te skep deur gebruik te maak van vorm-betekenissistematiek volgens die huidige vormingsprosedures.
Seeperd
'n Seeperd is enige van 46 spesies klein mariene visse in die Hippocampus genus. Die woord "Hippocampus" kom van Ou Grieks (ἱππόκαμπος), wat self van  (ἵππος) kom, wat "perd" beteken en  (κάμπος) wat "see monster" beteken  of "see dier".
Met 'n kop en nek wat soos 'n perd lyk, seeperde het ook gesegmenteerde benige wapenrusting, 'n regop houding en 'n gekrulde vatstert. Saam met die pypvisse en seedrake (Phycodurus en Phyllopteryx) vorm hulle die Syngnathidae familie.
Hierdie diertjies swem gewoonlik met die romp in 'n vertikale houding, maar hulle kan ook op hul rûe swem as hulle vinniger wil beweeg.
Dotona davidi
Dotona davidi is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Seeperd
Wanneer hy rus, anker die dier hom met sy grypstert aan ’n voorwerp, net soos 'n slingeraap aan 'n tak. Die buidelsak van die mannetjie kom in sy stert voor. Gedurende die paartyd word 'n sponsagtige weefsel hierin gevorm wat die eiers van voedsel en suurstof moet voorsien. Die eiers besit geen ander bron van suurstof nie; die buidelsak is so lugdig dat dit selfs opswel indien daar dooie larwes in is wat 'n verrottingsgas laat ontstaan.
Myxilla diversiancorata
Die spons behoort tot die genus Myxilla en tot die familie Myxillidae. Die wetenskaplike naam van die spesie is die eerste keer geldig gepubliseer in 1905 deur Lundbeck.
Seeperd
Net soos in die geval van die kangaroe is die kleintjies na vrylating uit die buidelsak nie volkome onafhanklik nie; by die geringste teken van gevaar vlug hulle terug na die mannetjie. Die seeperde maak slegs op kriptiese kleurpatrone staat vir beskerming en geensins op vaart nie. Daar is geskat dat 'n seeperd met ’n maksimum snelheid van 0,5 cm per sekonde swem. Die algemene status van seeperde is onseker. Sommige mense reken dat die langneusseeperd (Hippocampus guttulatus) algemeen voorkom vanaf Wes-Afrika tot by Wes-Europa.
Ander reken weer dat die seeperde wat in bogenoemde gebied voorkom, almal kortneusseeperde (Hippocampus hippocampus) is en dat hulle hoofversamelpunt die Middellandse See is. In soutwaterakwaria word meestal net van die groter, eksotiese spesies aangehou, soos die geelseeperdjie (Hippocampus kuda) en die groot seeperd (Hippocampus hudsonius), wat meer as 20 cm lank kan word. Laasgenoemde diertjie het beroemdheid verwerf as die eerste seevis wat in 'n akwarium voortgeplant het.
Turkana-seun
Die Turkana-seun, ook soms die Nariokotome-seun genoem, is die algemene naam van die fossiel KNM-WT 15000, ’n byna volledige skelet van ’n hominied wat in die vroeë Pleistoseen geleef het. Dit is die volledigste vroeë menslike skelet wat nog ontdek is – dit is 1,5 miljoen jaar oud. Hy was tussen 7 en 15 jaar toe hy dood is. Die jongste studie meen hy was 8 jaar oud.
Dotona davidi
Die spons behoort tot die genus Dotona en tot die familie Clionaidae. Die wetenskaplike naam van die spesie is die eerste keer geldig gepubliseer in 1900 deur Kirkpatrick.
Turkana-seun
Die skelet is in 1984 ontdek deur Kamoya Kimeu, ’n lid van die paleoantropoloog Richard Leakey se span, naby die Turkanameer in Kenia.
Adolessensie en volwassenheid
Die vorm van die pelvis dui aan dat die skelet dié van ’n man was. Die raming van sy ouderdom toe hy dood is, hang af van of die volwassenheidstadium van sy tande of skelet gebruik word, en of sy volwassewording vergelyk word met dié van moderne mense of sjimpansees. Terwyl aanvanklike navorsing daarop gedui het dat hy op dieselfde manier as mense gegroei het, het meer onlangse studies van ander fossiele aangedui dat dit verskil het. Dit raak nie net die raming van sy ouderdom nie, maar ook of hy ’n seun of ’n volwassene was.
Morfologie
Die fossiele bestaan uit 108 bene en dit is dus die volledigste vroeë menslike skelet wat nog ontdek is. Dit is sowat 1,6 m lank. As ’n volwassene sou die Turkana-seun moontlik 1,85 m lank geword en 68 kg geweeg het. Die pelvis is nouer as in Homo sapiens, wat moontlik daarop dui dat hulle op twee bene op die grond geloop het, anders as by ander hominiedspesies, wat op twee bene geloop én boom geklim het.
Die KNM-WT 15000-skelet in sy geheel het verskeie eienskappe wat nie by die mens voorkom nie, soos ’n lae voorkop, groot oogbanke en die afwesigheid van ’n ken, maar daar is genoeg eienskappe wat ooreenstem, soos ’n groter breingrootte (880 cm3). Die arms en bene was effens langer en die neus lyk meer soos mense s’n as soos die plat neuse van ape. Die liggaamshare was dalk ook dunner (hy was dalk haarloos) en hy het moontlik vergrote sweetkliere gehad om doeltreffender af te koel. Die vel was ook dalk donkerder as die mens s’n met baie melanien, wat nodig was in die helder, tropiese son van die Afrika-savanne.
Dean Corll
Dean Arnold Corll (24 Desember 1939 - 8 Augustus 1973) Gebore in Fort Wayne, Indiana, was 'n Amerikaanse reeksmoordenaar wat saam met twee tienermedewerkers David Owen Brooks en Elmer Wayne Henley, Jr. minstens 28 kinders en jong mans, ontvoer, verkrag, gemartel en vermoor het hulle vermoor in 'n reeks moorde wat strek van 1970 tot 1973 in Houston, Texas. Die misdade, wat bekend geword het as die Houston Mass Murders, het aan die lig gekom nadat Henley vir Corll gekonfronteer en geskiet het. Nadat hy weens bloedverlies dood is, het die owerhede die misdade ontbloot.
Moorde
Tussen 1970 en 1973 is dit bekend dat Corll minstens 28 slagoffers vermoor het. Al sy slagoffers was seuns en mans tussen 13 tot 20 jaar, waarvan die meerderheid in hul middel tienerjare was. Die meeste slagoffers is ontvoer uit Houston Heights, wat toe 'n lae-inkomstebuurt noordwes van die middestad van Houston was. By die meeste ontvoerings is hy bygestaan deur een of albei van sy tiener medepligtiges: David Owen Brooks en Elmer Wayne Henley. Verskeie slagoffers was vriende van een of albei van Corll se makkers; ander was individue met wie Corll self kennis gemaak het voor hul ontvoering en moord, en twee ander slagoffers, Billy Baulch en Gregory Malley Winkle, was voormalige werknemers van die Corll Candy Company. [
Seeperd
Die kleintjies groei baie vinnig en kan so goed van verwonding herstel dat 'n geamputeerde vin na selfs twee weke vervang is. Die grootste sukses ten opsigte van die aanteel van hierdie tipe vis in gevangenskap is met die dwergseeperd (Hippocampus zosterae) behaal. Hierdie diertjies is uiters goed aangepas vir lewe in die Golf van Meksiko.
Hulle bereik ’n maksimumlengte van 5 cm. Hoewel baie seeperdspesies met "maanhare", horinkies en ander uitsteeksels getooi is, is nie een spesie so ontwikkeld soos die groot rafelvis (Phyllopteryx eques) of die klein rafelvis (Phyllopteryx foliatus), wat albei velflappe (velvoue) besit nie. Dit verhoog hul oorlewingskans tussen die seewiere, aangesien albei spesies baie soos die seewiere lyk.
Spesies
Gebaseer op die nuutste algehele taksonomiese oorsig van die Hippocampus genus met verdere nuwe spesies en gedeeltelike taksonomiese oorsig,   die aantal erkende spesies in hierdie genus word as 46 beskou (sedert Mei 2020):
Nell Franzen
Nell Franzen (17 November 1889 – 21 Augustus 1973) was 'n Amerikaanse aktrise. Sy was bekend vir haar rolle in die rolprente Lord Loveland Discovers America (1916), The Strength of Donald McKenzie (1916), The Courtesan (1916), en Life's Blind Alley (1916).
Garnaalbos
Die Garnaalbos (Justicia brandegeeana) is 'n klein struik wat inheems is aan Meksiko en huisplant in Suid-Afrika. Die plant het sagte blare wat garnaalpienk is, vandaar die naam. Die blare se kleur is op hulle beste indien die plant baie lig kry, selfs sonlig. Hulle groei in temperature van 7°C tot 24°C. Voortplanting kan gedoen word deur steggies.
Messetoring
Die gebou is deur die Duitse Helmut Jahn ontwerp en deur die Amerikaanse bouonderneming Tishman Speyer Properties opgerig. Die boukoste het sowat 500 miljoen Deutsche Mark (250 miljoen €) beloop.
Salman Khan
Abdul Rashid Salim Salman Khan (gebore 27 Desember 1965), beter bekend as Salman Khan, is 'n Indiese akteur, filmvervaardiger, TV-aanbieder en filantroop. In 1988 maak hy sy debuut in die film Biwi Ho To Aisi. Sy rol in die film Maine Pyar Kiya het hom die prys van Beste Manlike Byrol besorg. Daarna het hy rolle in die films Saajan (1991), Hum Aapke Hain Koun..! (1994), Karan Arjun (1995), Judwaa (1997), Pyar Kiya To Darna Kya (1998), Biwi No.1 (1999) en Hum Saath Saath Hain (1999) vertolk. Dié films het een na die ander groot sukses behaal.
Dustin Milligan
Dustin Milligan (gebore 28 Julie 1985) is 'n Kanadese akteur, skrywer, en vervaardiger. Hy is bekend vir sy rolle in die rolprente Extract (2009) en Me Him Her (2015), en in die televisiereekse Schitt's Creek (2015) en Dirk Gently's Holistic Detective Agency (2016).
Myxilla barentsi
Myxilla barentsi is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Myxilla en tot die familie Myxillidae. Die wetenskaplike naam van die spesie is die eerste keer geldig gepubliseer in 1885 deur G.C.J. Vosmaer.
Myxilla elongata
Myxilla elongata is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Myxilla en tot die familie Myxillidae. Die wetenskaplike naam van die spesie is die eerste keer geldig gepubliseer in 1917 deur Topsent.
HMS Invincible (R05)
HMS Invincible (R05) was die Britse Vloot se hoofskip van die drie ligte vliegdekskepe in sy klas. Hy is op 3 Mei 1977 ter water gelaat as die sewende skip om dié naam te dra.
Invincible was van April tot Junie 1982 in aksie in die Falklandoorlog toe hy ontplooi is saam met HMS Hermes. Hy het die leisels as vlagskip van die Britse Vloot oorgeneem nadat Hermes aan Indië verkoop is. Invincible is ook ontplooi in die Slawiese oorloë en die Irakse Oorlog. In 2005 is hy afgelê en uiteindelik vir skroot verkoop aan die Turkse maatskappy "Leyal Ship Recycling" in Februarie 2011.
Myxilla elastica
Myxilla elastica is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Myxilla en tot die familie Myxillidae. Die wetenskaplike naam van die spesie is die eerste keer geldig gepubliseer in 1958 deur Koltun.
HMS Ark Royal
Vyf oorlogskepe van die Britse Vloot het reeds die naam HMS Ark Royal gedra.
Paradigma
Oor die algemeen verwys 'n paradigma na 'n sienswyse.
Die term kan in sekere vakgebiede 'n meer spesifieke betekenis het, onder andere:
Sedimentvervoer
Die meerderheid sedimentêre gesteentes is klasties, dit wil sê hulle bestaan uit die erosieprodukte van ouer gesteentes. Nadat die moedergesteente verweer en afgebreek is, word die deeltjies wat daardeur gevorm het, deur verskillende prosesse verplaas.
ŉ Onderskeid kan gemaak word tussen korrelvervoer en massavervoer, waar, in die geval van korrelvervoer, beweging plaasvind deur die afsonderlike verplasing van korrels deur 'n bewegende medium. Hierdie medium kan lopende water, ys of wind wees en elke proses lei tot 'n sekere mate van sortering van die meegevoerde deeltjies. By massavervoer word die deeltjies uitsluitlik deur die invloed van swaartekrag verplaas. Vervoer kan bo of onder water plaasvind en die vervoersnelheid kan wissel tussen skaars meetbaar tot uiters vinnig.
Korrelvervoer
Erosie van gesteentes vind hoof saaklik plaas deur die werking van water, ys en wind. Hierdie media is dan ook daartoe in staat om die losgemaakte materiaal verder te vervoer.
Vervoer deur water
Die meeste materiaal word deur riviere vervoer en is die produkte van gesteentes wat stroom op geërodeer het. Gewoonlik gaan 'n gedeelte van die materiaal in oplossing (soute en CaCO3) en 'n ander deel word in kolloïdale vorm vervoer. Hierdie 2 vervoermeganismes het dikwels geen invloed op die helderheid van die water nie, en dit word slegs troebel as vaste deeltjies vervoer word. Deur erosie van die bodem en oewers kom vaste deeltjies van alle groottes in die water te lande.
Die kleinste deeltjies word deur turbulensie in die water as suspensievrag vervoer. Die growwer deeltjies word as bodemvrag oor die bodem gerol en geskuif. Daar is 'n fraksie tussen bogenoemde 2 wat te swaar is om deurentyd in suspensie te bly en tog so lig dat die deeltjies tel kens van die bodem gelig word. Hierdie materiaal word saltasievrag genoem. Tot watter groep 'n vaste deeltjie behoort, sal afhang van die grootte, digtheid en vorm daarvan, asook die stroomsnelheid van die rivier.
Wanneer 'n rivier byvoorbeeld plaaslik stadiger vloei, sal die grofste deel van die suspensievrag oorgaan in saltasievrag, wat dan bodemvrag sal word en daarna tot stilstand sal kom en so 'n rivierafsetting vorm. Veral op die puntsandbank in die binneboog van ŉ meanderende rivier kan hierdie verskynsel waargeneem word. In die buitenste boog vloei die rivier daarenteen vinniger en daarom vind daar erosie plaas en materiaal word op bogenoemde maniere deur die stroom verwyder.
Erosie, vervoer en afsetting is dus afhanklik van die verband tussen stroomsnelheid en korrelgrootte. Hierdie verband word weergegee in die Hjulström-diagram. Die korrelgrootte van die vervoerde materiaal neem af namate dit stroom af vorder en hoe verder die korrels vervoer word, hoe meer afgerond word hulle. Die afronding vind plaas deurdat die korrels tydens vervoer deurentyd onderling teen mekaar skuur en stamp.
Vervoer deur ys
Landys het ŉ baie groot eroderende vermoë. Daarvan getuig die baie steil valleie wat deur gletsers in baie gebergtes, onder meer die Alpe, uitgeskuur is. Dieselfde prosesse kan in gebiede soos byvoorbeeld Groenland waargeneem word.
Die geërodeerde materiaal word deur gletserys opgeneem en as moreen meegevoer. Die grondmoreen lê aan die basis van die ys en bestaan veral uit blokkige materiaal wat deur die ys uit die bodemgesteentes opgeneem word. Hierdie meegevoerde blokke skuur oor die bodem en veroorsaak so gletserskrape. As die ys later smelt, bly die materiaal agter en vorm ŉ ongesorteerde breksie (tilloïed). Naby die gletsertong vind soms 'n opwaartse beweging van die gletsermoreen plaas en so kom hierdie materiaal in die middel van die gletser te lande (middelmoreen).
Puin wat van die kante van die gletservallei inval, vorm aan die kante van die ysoppervlakte lang slierte (kantmoreen) wat by die samevloeiing van twee gletsers middelmoreen kan word. Al die materiaal word deur die ys beskerm en daarom vind daar geen sortering plaas nie. Hierdie beginsel geld ook vir materiaal wat op die seebodem val wanneer ysberge smelt. 'n Voorbeeld van gletserafsettings in Suid-Afrika is die Dwyka-tilliet van die Karoo-Supergroep.
Vervoer deur wind
In warm, droë gebiede met min plantegroei is die bodem blootgestel aan winderosie. Sterk winde kan dan groot hoeveelhede sand en stof opneem en duisende kilometers ver meevoer. Die rooi diepseekleie in die middel van die oseane het heel waarskynlik ontstaan deurdat rooi woestynstof daar ingewaai is. Stof wat tydens vulkaniese uitbarstings in die lug ingewerp word, kan vir dae of selfs jare daar bly hang. Sodra die windsnelheid afneem, sal die grofste korrels na die aarde terugval en daarna progressief die fyner materiaal.
Dit lei daartoe dat korrels van ongeveer gelyke grootte op dieselfde plek sal uitsak, wat dan ook goed gesorteer sal wees. Hierdie eienskap is tipies van eoliese of windafsettings. 'n Ander kenmerk is die goeie afronding en gepoleerde oppervlakke van die korrels. Hierdie strukture vorm deurdat die korrels tydens vervoer teen mekaar skuur en bots. Sommige van die sandkorrels is te grof om in die lug opgeneem te word en "spring" dan, soos die saltasievrag in water, oor die bodem. In Suid-Afrika is 'n voorbeeld van eoliese afsettings die Clarens-formasie van die Karoo-Supergroep.
Massavervoer
Sowel verharde as onverharde sedimente kan onder die invloed van swaartekrag teen 'n helling afbeweeg. Die helling kan 'n bergwand, of, onder water, die kontinentale helling wees. Die waterinhoud van die sedimente het wel 'n invloed op die vervoerwyse.
Oppervlakmassavervoer
Die massavervoer van sedimente aan die aardoppervlak kan varieer tussen skaars merkbaar tot baie vinnig. In die eerste geval word onder meer gepraat van sedimentere kruip, waar steil hellende lae aan die oppervlak geleidelik hellingafwaarts gebuig word, terwyl die werklike verplasing nie oor ŉ baie groot afstand is nie. Tydens 'n bergstorting word los brokke as 'n groot massa na benede gevoer. Onderweg word fyn fragmente (stof) opgeneem wat die lug in die afstortende massa byna heeltemal kan afsluit.
Dit gee die effek van 'n lugkussing en help om die massa sonder veel wrywing na benede te voer. Hierdie katastrofiese gebeurtenis kom relatief selde voor. Nog 'n katastrofiese gebeurtenis is die sogenaamde lawine, wat veral voorkom op hellings van 10 tot 30° Soms bestaan die afstortende en glyende materiaal net uit sneeu (sneeulawine) of losgebreekte ys (yslawine). In ander gevalle word die sneeu vermeng met grond (grondlawine), terwyl puinlawines, wat hoofsaaklik uit gesteentefragmente bestaan, soms voorkom.
Tydens sedimentêre kruip, bergstortings of lawines hoef geen water op die bodem aanwesig te wees nie. Indien dit wel die geval is, tree ander vorme van massavervoer in. By ŉ grondverskuiwing gly 'n massa droë grond en/of gesteentes teen ŉ helling af op 'n glyvlak wat gewoonlik 'n gladde, nat kleilaag is. Soms dien die aardoppervlak self as die glyvlak vir los brokke, wat 'n puinstorting of grondstorting genoem word. Tydens 'n versakking sak ŉ massa materiaal as 'n geboë vlak na benede, terwyl die oorspronklike gelaagdheid herkenbaar en soms onversteur bly.
Strumaria karoopoortensis
Strumaria karoopoortensis is 'n meerjarige blomplant en geofiet wat tot die genus Strumaria behoort. Die spesie is endemies aan die Wes-Kaap. Dit kom vanaf die suidelike Tankwa Karoo tot by die Anysberg voor. Daar is twee subpopulasies wat saam minder as 1000 plante het.
Sedimentvervoer
Oppervlakmassavervoer
Materiaal met korrels van 1/50 en 1/20 mm gee redelik maklik aanleiding tot versakking met wateropname. Hierdie proses vind na reënval algemeen plaas op die erosieoewers van riviere. Grondvloei is 'n stadiger proses. Die materiaal is betreklik droog en bestaan uit deeltjies van alle afmetings in 'n kleiagtige grondmassa, wat stadig teen 'n helling afsak. Indien die waterinhoud van die klei hoër is, kan die proses vinniger plaasvind en die materiaal kan volledig vervloei sodat die oorspronklike gelaagdheid verdwyn.
In hierdie geval word gepraat van moddervloei. 'n Ander vorm van grondvloei, naamlik bodemvloei, vind plaas waar die hellingmateriaal volledig met water versadig is. Die proses kom veral voor in gebiede waar net die bogrond ontvries is en die water weens die bevrore onder liggende grondlae nie kan wegsak nie. In warmer gebiede word waterversadiging bereik deurdat die grond deur reënval of grondwaterstrome oorversadig word. Die vervoertempo is slegs enkele sentimeters per jaar en die helling kan baie vlak wees (2 tot 30°).
Onderwatermassavervoer
Massavervoer onder water is uiteraard baie moeiliker om waar te neem as massavervoer op land, maar uit ŉ geologiese oogpunt is dit belangriker. Hier kan ook verskillende vorme onderskei word wat afhanklik is van die hoeveelheid water wat opgeneem is. Vir versakking is ŉ helling van slegs enkele grade nodig. Hierdie versakkings (onderwaterafglyding-) vind veral plaas by riviermondings en aan die kop van submariene kanjons. 'n Aardbewing of die feit dat te veel sediment opgestapel is, kan die aanvoermeganisme wees.
Woordkorrelaat
'n Woordkorrelaat is 'n onafhanklike komponent wat 'n sterk ooreenkoms vertoon met 'n afhanklike komponent, met ander woorde 'n stam wat 'n ooreenkoms vertoon met die betekenis en vorm van 'n affiks. Dit kan dus waargeneem word as 'n samestelling. 'n Samestelling kan nie beskryf word as 'n komposisie van woorde nie, omdat woorde onafhanklik in sinne voorkom wat 'n sekere betekenis en vormveranderinge vertoon, as gevolg hiervan kan ons sê dat stamme woordkorrelate vertoon. Wanneer samestellings ontleed word, sien ons dat stamme meestal 'n ooreenkoms vertoon met woorde.
Sedimentvervoer
Onderwatermassavervoer
Die boonste plastiese materiaal begin beweeg en so ontstaan 'n g root afglyende massa wat ook die onderliggende materiaal kan meesleur. So kan verskillende lae deurmekaar verwring word. Kenmerkend vir hierdie vervoermetode is dat restante van die oorspronklike gelaagdheid (soms gebroke en algemeen geplooi) sigbaar bly waar dit tussen ander onversteurde lae voorkom. By groot versakking kan meer as 10 miljard m3 materiaal (afgesien van die waterinhoud) verplaas word.
Indien die versakking tydens afglyding baie water opneem, kan dit die plastiese karakter verloor en oorgaan in 'n onderwater-moddervloei. Hierin tree vervloeiing en volledige vermenging van die meegevoerde materiaal op, sodat die oorspronklike gelaagdheid verdwyn en dit as 'n massiewe eenheid waargeneem word. As die grondmassa uit klei bestaan en grint uit ander lae opgeneem word, sal die eindresultaat waargeneem word as ŉ korrelrige moddersteen.
Woordkorrelaat
Om samestellings volgens hul vorm in te deel, word daar gebruik gemaak van die woordsoortelike verband wat die woordkorrelate in samestellings met onafhanklike woorde wat in sintaktiese verbinding vertoon.
Stam: 'n Morfeem wat selfstandig is en aan ander morfeme of stamme kan verbind om 'n komplekse woord te vorm. Voorbeeld: hond- en tand- in hondetand, rak- en boek- in boekerak.
Affiks: 'n Morfeem wat nie as 'n woord kan optree nie en wat aan 'n stam verbind om dit te verbuig of af te lei. Daar word onderskeid getref tussen 'n voorvoegsel (prefiks) en 'n agtervoegsel (suffiks). Voorbeeld: her- in hersien, -lik in onafhanklik.
Guillemet
Guillemets [gijˈmɛ], ook Guillemets français genoem, is aanhalingstekens wat uit twee gelykvormige spitshoek-strepies bestaan en tipografies in onderkas gebruik word. Daarnaas is ook 'n variant gebruiklik wat uit een enkele spitshoek-strepie bestaan. Guillemets, wat na binne wys, word ook omgekeerde Franse aanhalingstekens of chevrons (in die Duitse omgangstaal ook Möwchen of "meeutjies") genoem.
Vir gedrukte Duitse publikasies is chevrons 'n gewilde alternatief omdat hulle aan teks 'n meer elegante voorkoms gee as die gewone Duitse „aanhalingstekens” waarvan 'n “variant” ook in Afrikaans gebruiklik is. Maar ook die oorspronklike Franse guillemets is gewild by boekdrukkers.
Geskiedenis
Guillemets is reeds in 1527 gebruik om aanhalings te merk. Die Franse benaming guillemet is vir die eerste keer in Michel de Marolles se werk Considérations en faveur de la langue françoise au sujet d'un livre intitulé ("Oorwegings ten gunste van die Franse taal"; françoise volgens die destydse taalgebruik) gedokumenteer wat in 1677 gepubliseer is. Die teks verwys na Guillaume II Le Bé wat die aanhalingstekens na bewering in 1622 ingevoer het (alhoewel die skrywer later verkeerd bewys is). Guillemet is 'n verkleinvorm van die voornaam Guillaume (Afrikaans en Nederlands: Willem).
Die Franse tipograaf en universele geleerde Etienne Dolet (1509−1546) het die guillemets français in 1540 as dubbele halfkringe beskryf ('n soort ronde hakies). Hierdie ronde aanhalingstekens is in Frans steeds gebruiklik vir klassisistiese Antiqua-lettertipes.
Dragmacidon agariciforme
Dragmacidon agariciforme is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Dragmacidon en tot die familie Axinellidae. Die wetenskaplike naam van die spesie is die eerste keer geldig gepubliseer in 1905 deur Dendy.
Myxilla fibrosa
Myxilla fibrosa is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
1993 Britse Grand Prix
Die 1993 Formule Een Britse Grand Prix is op 11 Julie 1993 op die Silverstone-renbaan in Silverstone, Brittanje gehou. Dit was die negende wedren van die kampioenskapseisoen en is deur Alain Prost in sy Williams-Renault gewen.
Travis Milne
Travis Milne (gebore 18 Julie 1986) is 'n Kanadese akteur. Hy is bekend vir sy rolle in die televisiereekse Bionic Woman (2007), Rookie Blue (2010), Rogue (2013), en Rookie Blue Webisodes (2014).
Elisabeth Fraser
Elisabeth Fraser (8 Januarie 1920 – 5 Mei 2005) was 'n Amerikaanse aktrise. Sy was bekend vir haar rolle in die rolprente The Man Who Came to Dinner (1942), Young at Heart (1954), A Patch of Blue (1965), en The Glass Bottom Boat (1966).
Dotona pulchella
Dotona pulchella is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Dotona en tot die familie Clionaidae. Die wetenskaplike naam van die spesie is die eerste keer geldig gepubliseer in 1880 deur Carter.
Atticus Mitchell
Atticus Mitchell (gebore 16 Mei 1993) is 'n Kanadese akteur. Hy is bekend vir sy rolle in die rolprent Stonewall (2015) en in die televisiereekse My Babysitter's a Vampire (2011), Fargo (2014), en Young Drunk Punk (2015).
Laurophyllus capensis
Die Ystermartiens (Laurophyllus capensis) is 'n boom wat tot die Anacardiaceae familie hoort. word. Die spesie is endemies aan die Oos-Kaap en die Wes-Kaap. Die boom kom van Caledon tot by Uitenhage, in die suide, voor. Dit staan ook as die vlakwitels bekend. Dit is die enigste spesie in die genus en Laurophyllus is dus 'n Monotipiese takson.
Die boom se FSA-nommer is 366.
Westendtoring
Die Westendtoring (Duits: Westend Tower) is 'n wolkekrabber wat in 1993 in die Duitse stad Frankfurt am Main voltooi is. Die toring huisves die hoofkwartier van die Duitse bankmaatskappy DZ Bank. Die toring het 'n hoogte van 208 meter en 53 verdiepings. Die toring is die derde hoogste wolkekrabber in Duitsland.
Myxilla fimbriata
Myxilla fimbriata is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Myxilla en tot die familie Myxillidae. Die wetenskaplike naam van die spesie is die eerste keer geldig gepubliseer in 1866 deur Bowerbank.
Premier van die Wes-Kaap
Die Premier van die Wes-Kaap is die regeringshoof van die Wes-Kaap provinsie van Suid-Afrika. Die huidige premier van die Wes-Kaap is die agbare Alan Winde, 'n lid van die Demokratiese Alliansie, wat in die 2019 verkiesing verkies is. Hy het sy amp op 22 Mei 2019 aanvaar.
Funksies
Ingevolge die provinsiale grondwet berus die uitvoerende gesag van die provinsie by die Premier. Die Premier stel die Provinsiale Kabinet aan wat uit tien lede van die provinsiale parlement bestaan; hulle staan bekend as Provinsiale Ministers. Die Premier het die vermoë om Provinsiale Ministers na sy/haar eie goeddunke aan te stel en af te dank.
Ten einde 'n wet van die provinsiale parlement op die wetboek te plaas, moet die Premier dit onderteken. Indien hy/sy meen dat die wet ongrondwetlik is, kan dit terugverwys word na die provinsiale parlement vir heroorweging. Indien die Premier en die provinsiale parlement nie kan saamstem nie, moet die wet na die Konstitusionele Hof verwys word vir 'n finale beslissing.
Die Premier is ook ex officio 'n lid van die Nasionale Raad van Provinsies, die hoërhuis van die Parlement, as een van die spesiale afgevaardigdes van die provinsie.
Premier (Suid-Afrika)
In Suid-Afrika, is 'n Premier die regeringshoof van een van Suid-Afrika se nege provinsies. Die Premier van 'n provinsie speel 'n soortgelyk rol vir die provinsie soos die van die president vir die hele land.
HMS Ocean
Ses oorlogskepe van die Britse Vloot het reeds die naam HMS Ocean gedra.
Die naam Ocean het die lys van name wat gekies word vir Britse oorlogskepe in 1759 begin, toe die Koninklike Vloot beslag gelê het op die Franse skip met die naam Ocean. Die Britte het die Franse tegnologie van hierdie skip en bestudeer en bewonder, maar die skip was eers in 'n swak toestand voordat dit deur 'n nuwe een vervang is.
Myxilla flexitornota
Myxilla flexitornota is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Myxilla en tot die familie Myxillidae. Die wetenskaplike naam van die spesie is die eerste keer geldig gepubliseer in 1925 deur Rezvoi.
Commerzbanktoring
Die Commerzbanktoring (Duits: Commerzbank Tower) is 'n wolkekrabber wat in 1997 in die Duitse stad Frankfurt am Main voltooi is. Die toring huisves die hoofkwartier van die Duitse bankmaatskappy Commerzbank. Die toring het 'n hoogte van 259 meter (met antennemas 300 meter) en 65 verdiepings. Die toring was tot en met 2006 die hoogste gebou in Europa en is tans die tweede hoogste wolkekrabber in die Europese Unie (naas The Shard in Londen).
Die gebou is deur die Britse Norman Foster ontwerp en deur die Duitse bouonderneming Hochtief AG opgerig. Die boukoste het sowat 600 miljoen Deutsche Mark (300 miljoen €) beloop.
Mauricio Macri
Mauricio Macri [mauˈɾisjo ˈmakɾi] (* 8 Februarie 1959) is 'n Argentynse siviele ingenieur, sakeman en politikus van die konserwatiewe party Propuesta Republicana (PRO; "Republikeinse Voorstel") wat tussen 10 Desember 2007 en 9 Desember 2015 die amp van regeringshoof van die outonome stad Buenos Aires beklee het.
Macri, die seun van die bekende Italiaanse sakeman en nyweraar Francisco Macri, was PRO se kandidaat in die presidensiële verkiesing van 2015. In die tweede rondte van dié verkiesing het hy op 22 November 2015 met 51,4 persent van die uitgebragte stemme 'n oorwinning oor die Peronistiese regeringskandidaat Daniel Scioli behaal. Macri is op 10 Desember 2015 as staatspresident en opvolger van Cristina Fernández de Kirchner ingesweer en het tot 10 Desember 2019 dié amp beklee.
Homo ergaster
Homo ergaster ("werkende man") of Homo erectus uit Afrika is ’n uitgestorwe spesie van Homo wat tydens die vroeë Pleistoseen, tussen 1,8 miljoen en 1,3 miljoen jaar gelede, in Oos- en Suider-Afrika geleef het.
Daar is nog onenigheid oor die klassifikasie H. ergaster, maar daar word nou algemeen aanvaar dat dit die direkte voorouer van latere hominiede soos Homo heidelbergensis, Homo sapiens en Homo neanderthalensis was, asook van die Asiatiese Homo erectus.
Dit is een van die vroegste spesies van die genus Homo. Óf dit is ’n voorouer van Homo erectus óf dit deel ’n voorouer daarmee. Sommige paleoantropoloë beskou dit bloot as die Afrika-weergawe van H. erectus; dit het gelei tot die term "Homo erectus sensu stricto" vir die Asiatiese H. erectus en "Homo erectus sensu lato" vir die groter spesie wat beide die Afrika-weergawe (H. ergaster) en die Asiatiese weergawe insluit.
Colin Mochrie
Colin Mochrie (gebore 30 November 1957) is 'n Kanadese akteur, skrywer, en vervaardiger. Hy is bekend vir sy rolle in die rolprent Jane White Is Sick & Twisted (2002) en in die televisiereekse This Hour Has 22 Minutes (1992) en Whose Line Is It Anyway? (1998).
Homo ergaster
Onlangse menings is selfs dat al vier tydgenote van die vroeë Homo in Afrika – Homo habilis, Homo rudolfensis, Homo ergaster en Homo erectus – almal dieselfde spesie is, wat verkieslik Homo erectus genoem moet word en wat sowat 2 miljoen jaar gelede in Afrika ontwikkel het en deur Eurasië versprei het, tot by China en Java.
Ontdekking
Die Suid-Afrikaanse paleoantropoloog John T. Robinson het die eerste kakebeen van ’n nuwe hominied in 1949 in Suider-Afrika ontdek en dit Telanthropus capensis genoem, hoewel dit nou beskou word as ’n lid van Homo ergaster. Laasgenoemde naam is die eerste keer deur Colin Groves en Vratislav Mazák gebruik vir KNM ER 992, ’n kakebeen wat in 1975 naby die Turkanameer in Kenia ontdek is – dit het die tipevoorbeeld geword van die spesie. Die volledigste skelet van H. ergaster (en die volledigste van alle uitgestorwe hominiede), die Turkana-seun, is in 1984 by dié meer ontdek deur Kamoya Kimeu en Alan Walker. Dit is 1,6 miljoen jaar oud.
Lys van werke deur Johannes Brahms
Hierdié lys toon ál die komposisies van die komponis Johannes Brahms (1833–1897) in volgorde van opusnommer. Die opusnommers is deur Brahms self toegeken wanneer hy tot publikasie oorgegaan het. Ongepubliseerde werke het verlore gegaan.
Myxilla fusca
Myxilla fusca is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Myxilla en tot die familie Myxillidae. Die wetenskaplike naam van die spesie is die eerste keer geldig gepubliseer in 1906 deur Whitelegge.
Kommunalka
Kommunalka (Russies: коммуналка, 'n verkleinvorm van коммунальная квартира kommunaljana kvartira, "gemeenskapswoning" of "woongemeenskap", afgelei van die Latynse communio, "gemeenskap", en Frans en Duits quartier) is 'n woonvorm wat in Rusland sedert die 19de eeu gebruiklik is en waarby meerdere huurders of gesinne 'n enkele groot woonstel gemeenskaplik bewoon. Hierby beskik elkeen van die partye oor sy/hul eie vertrek, terwyl sanitêre geriewe en kombuise met die ander partye gedeel moet word. Die term "kommunale woonstel" het eers in die Sowjetunie gebruiklik geraak waar kommunalkas, alhoewel hulle uit woningsnood gebore is, deur die owerheid eufemisties as "nuwe kollektiewe visie van die toekoms" voorgestel is.
Kommunalkas het hul oorsprong in die Tsareryk waar behuising in die vinnig groeiende stedelike nedersettings uiters skaars was. Behuisingsnood was ook kenmerkend vir Sowjet-Russiese stede sodat kommunalkas hier voortbestaan het. Dikwels is groot woonstelle van adellike en ander welvarende gesinne met 'n tiental vertrekke, insluitende die kamers van diensbodes, onderverdeel om nuwe aankomelinge van die platteland in groter stede te kan huisves. Die oorspronklike eienaars is gewoonlik onteien, maar kon in een vertrek, wat hulle self kon kies, aanbly. Kommunalkas word steeds aangetref in alle voormalige Sowjetrepublieke, insluitende Rusland (en hier veral in die historiese middestad van Sint Petersburg), alhoewel getalle besig is om te krimp. Van die bekendste Russiese persoonlikhede, wat in 'n kommunalka grootgeword het, is Wladimir Poetin.
Phyllis Fraser
Phyllis Fraser (13 April 1916 – 24 November 2006) was 'n Amerikaanse aktrise. Sy was bekend vir haar rolle in die rolprente Lucky Devils (1933), Little Men (1934), Every Saturday Night (1936), en Winds of the Wasteland (1936).
Katherine Johnson
Katherine Coleman Goble Johnson (26 Augustus 1918 - 24 Februarie 2020) was 'n Amerikaanse wiskundige, wie se berekeninge van wentelbaan meganika as werknemer van die NASA van kritieke belang was vir die sukses van die eerste ruimtevaart en die daaropvolgende Amerikaanse bemande ruimtevaarte. Tydens haar 35-jarige loopbaan by NASA en sy voorganger, het sy 'n reputasie verwerf vir die bemeestering van ingewikkelde handberekeninge en het gehelp om die eerste rekenaars in gebruik te neem om die take uit te voer. Die ruimteagentskap het kennis geneem van haar "historiese rol as een van die eerste Afro-Amerikaanse vroue wat as 'n wetenskaplike in NASA gewerk het".
Johnson se werk het berekening van trajekte, lanseervensters en noodterugkeerbane vir die Mercury-projek ruimtevlugte behels, insluitend dié vir die ruimtevaarders Alan Shepard, die eerste Amerikaner in die ruimte, en John Glenn, die eerste Amerikaner in 'n wentelbaan, en ontmoetingspaaie vir die Apollo maanmodule en beheermodule vir vlugte na die maan. Haar berekeninge was ook noodsaaklik vir die begin van die ruimtependeltuig-program, en sy het aan planne gewerk vir 'n sending na Mars. In 2015 het president Barack Obama Johnson die presidensiële medalje van vryheid toegeken. In 2019 word Johnson die Kongres-goue medalje toegeken. Sy is deur Taraji P. Henson uitgebeeld in die hoofrol van die film Hidden Figures van 2016.